Toomas Uibo

Toomas Uibo (sündinud 29. augustil 1971 Tallinnas) on eesti lennundusspetsialist, laulja ja poliitik, XV Riigikogu liige.

Haridus
Toomas Uibo on lõpetanud 1989. aastalToomas Uibo CV Riigikogu kodulehel. Vaadatud 14.07.2023. Tartu 7. keskkooli, kus õppis süvaõppes muusikat ja koorilaulu. Järgnesid keeleõpe rahvaülikoolis Braheskolan (Brighton, Ühendkuningriik, 1992–1993); IT- ja majanduskursus Stockholmi munitsipaalkoolis (komvux; 1993–1994), erapiloodi kursused Eesti Esimeses Aeronautikaklubis (2001–2002), ametipiloodi/lennuinstruktori õpe lennukoolis Flyguppdraget AB (2002–2003); turunduskursus Tallinna Tehnikaülikoolis (1999–2000) ja kriisikommunikatsioonikursus Tallinna Ülikoolis (2018).

Muusika- ja lavakarjäär
Lapstäht
Toomas Uibo ilusa ja eriliselt kõrge lauluhääle (sopran) pärast kutsuti teda lapstäheks. Tema esinemiste kõrgaeg lapslauljana oli aastatel 1980–1984.  

Tartu Poistekooris hakkas laulma kaheksa-aastaselt, sageli valiti ta solistiks. Koori helisalvestistest on CD-plaatidele talletatud tema soleerimisel kõlavad Tšaikovski "Ööbik", Brahmsi "Hällilaul" jms.

1981. aastast hakkas ta koos isa Väino Uiboga esinema Ugala teatri muusikalavastuses "Laulan sõbraks öö ja päeva". Seda laulukava esitati neli aastat.Ugala teatri "Laulan sõbraks öö ja päeva" Eesti Lavastuste Andmebaas. Vaadatud 08.05.2024.

Koos isaga kuulus ta toona Ugala teatri vokaal-instrumentaalansamblisse Pääsusilmad. Ansambli repertuaari kuulusid laulud "Pääsulaul", "Imekaunis unistaja", "Tuvide õu", "Oh mina väikene mehekene"Laupäevastuudio laulud: 1 | Toomas Uibo ja ansambel "Pääsusilmad" ERR Arhiiv, 01.08.1984. jm. Ansamblit ja selle imelise häälega noort solisti peeti nii oluliseks kultuurinähtuseks, et nad jäädvustati Tallinnfilmi filmikroonikasse ja neid näidati 1982. aasta märtsi ringvaates "Nõukogude Eesti".Ugala teatri vokaal-instrumentaalansambel Pääsusilmad ja selle noor solist Toomas Uibo (1982) Eesti Filmi Andmebaas. Vaadatud 08.05.2024. 

1984. aastal esines Toomas Uibo Nõukogude Liidu esindusorkestriga Moskvas Ametiühingute Maja sammassaalis, kus laulis solistina selliseid klassikalisi palu nagu Franz Schuberti "Ave Maria", Eduardo di Capua "’O sole Mio" jne. 

1985. aastal kehastas ta laulutähest peategelast Mati Põldre muusikalises noortefilmis "Kevad südames". Film tunnistati samal aastal toimunud üleliidulisel (NSV Liit) telefilmide festivalil parimaks laste muusikaliseks mängufilmiks.Filmi "Kevad südames" auhinnad Eesti Filmi Andmebaasis. Vaadatud 03.12.2023.

Häälemurdest saati loobus Uibo aastakümneteks solistina laulmisest ja üldse avalikest esinemistest.Riina Uibo: Toomas jäi alati iseendaks. ERR Menu, 09.05.2022. Kooris laulis ta küll pärast häälemurret veel edasi, kuid on selle perioodi kohta ise tunnistanud: "Kui vaadata mõnd salvestust, üks viimaseid oli Estonias, on juba tunda, et hääl pole enam see, mis ta oli, on tuhm ja helitu."Toomas Uibo taas laval: lauljaks ma ennast ei pea, pigem lennundustöötajaks Õhtuleht.ee, 13.09.2020.

Laulja kergemuusikakooris
Aastatel 1989–1995 elas, õppis ja töötas Uibo Rootsis, kus laulis ka noorte kergemuusikakooris. 

Kontsertetendus ilma Toomas Uibo lauluhääleta
Märtsis 2005 kõlasid lapstäht Toomas Uibo kuulsaks lauldud laulud Tallinnas Salme kultuurikeskuses kontsertetendusel "Sealpool Linnuteed" Liisi Koiksoni ja vokaalansambli Noorkuu esituses. Kava lavastas Väino Uibo. Laulja Toomas Uibot sai küll laval näha ja tema kui intervjueeritava häält ka kuulda, aga ühtki laulu ta laval ise ei esitanud.Kai Ilustrumm. Toomas Uibo laulud on täna õhtul uuesti laval. Intervjuu Väino Uiboga. Linnaleht. 23.03.2005, lk. 2–3.

Parodeeritav saatesarjas "Su nägu kõlab tuttavalt"
2015. aastal kehastas kunagist lapstähte Toomas Uibot TV3 telesaates "Su nägu kõlab tuttavalt" näitleja Saara Kadak (kes saavutas hooaja finaalis teise koha), lauldes Tooma lapsepõlverepertuaarist laulu "Vari. Võõras mees". Just see etteaste inspireeris Toomas Uibot hiljem Saara Piusiga paljudel kontsertidel duetti (ja vahel ka triot) laulma.Galerii: Toomas Uibo ja Saara Pius lõpetasid Nõmme Rahu kirikus jõuluturnee ERR Menu, 22.12.2022.

"Maskis laulja" kaudu taas kontserdilavadele
Pärast 35-aastast pausi naasis Toomas Uibo suurele lavale. 2020. aastal esines ta TV3 meelelahutussaates "Maskis laulja", kus kehastas Pilve ning laulis selliseid laule nagu "Weather with You" ja "Heroes".Fotod. Nägemist, Pilv! Vaata, kes seekord "Maskis laulja" kostüümist välja tuli Õhtuleht.ee, 19.04.2020. Samal aastal järgnesid tal kontserdid koos Johan Randvere ja Evelin Samueliga.Toomas Uibo taas laval: lauljaks ma ennast ei pea, pigem lennundustöötajaks Õhtuleht.ee, 13.09.2020.

2021. aasta kevadel esines ta koos Saara Piusi ja Mait Malmsteniga kontserdikavas "Laulmata laulud". Kontserdid toimusid üle Eesti ja osutusid märkimisväärselt menukaks.Rahvast nagu murdu: Saara Piusi, Toomas Uibo ja Mait Malmsteni kontserttuur on osutunud ülimenukaks Kroonika/Delfi, 04.08.2021. Kavas olid Toomas Uibo jaoks tähenduslikud laulud "Hullumeelne maailm", "Võõras mees", "Vari", "Olen valind tee", "Wicked game", "Kodulaul", "Valeva veelinnu lend", "Müüt", "Ei mullast" jm."Laulmata laulud" – Toomas Uibo, Saara Pius & Mait Malmsten Piletilevi.ee, 07.04.2021.

2021. aasta juunis esines ta kaitseväe orkestri saatel heategevuskontserdil "Laulud sõdurile".Heategevuslikul kontserdil "Laulud sõdurile" esinevad Tanel Padar, Liisi Koikson ja teised ERR Menu, 01.06.2021. Suvekontserte "Suvi südames" andis ta koos Jarek Kasari ja oma bändiga.“Suvi südames”. Toomas Uibo & bänd ja Jarek Kasar! Hiiumaa.ee, vaadatud 27.06.2022.

Aastatel 2021–2022 esines ta soolokontserdiga "Hullumeelne maailm".Toomas Uibo soolokontsert "Hullumeelne maailm" Stayhappening.com. Vaadatud 27.05.2022.

2021. aasta detsembris esines Toomas Uibo TV3 heategevussaates "Inglite aeg"Heategevussaates "Inglite aeg" esineb värske superstaar Alika Milova: kõik kuulasid teda hing kinni Kroonika/Delfi, 20.12.2021., kus esitas duetis Nele-Liis Vaiksooga laulu "Ma hõljun taeva all" (autor Howard Blake, laul joonisfilmist "The Snowman", 2007). Sama pealkirja kandis ka Toomas Uibo ja Saara Piusi 2022. aasta jõulukontsertide sari. Sarja viimase kontserdi Tallinnas Nõmme Rahu kirikus salvestas Eesti Rahvusringhääling ja selle esmaeeter oli ETV-s 24. detsembril 2022.

2023. aasta märtsis laulis Uibo koos Marko Matvere, Oliver Kuusiku, Juss Haasma ja Urmas Lattikase ansambliga mälestuskontsertidel "Legendide laulud" Jaak Joala, Georg Otsa ja Raimond Valgre repertuaari kuulunud loomingut.Legendide Laulud - Jaak Joala, Georg Otsa & Raimond Valgre muusika õhtu Piletilevi.ee, vaadatud 07.05.2024.

25. augustil 2024 esines ta oma ansambliga isa Väino Uibo mälestuskontserdil "Sealpool Linnuteed" Elvas."Sealpool Linnuteed" - Väino Uibo mälestuskontsert Piletilevi.ee, vaadatud 07.05.2024.

Teatrilavastus "Minul on vari"
2022. aasta juulis esietendus Palmse mõisa pargis tagasivaade Toomas Uibo lapsepõlve – muusikaline teatrilavastus "Minul on vari", kus Toomas Uibo kehastas iseennast ja tema isa rollis oli Mait Malmsten.Mait Malmsten asub uues suvelavastuses Toomas Uibo isa Väino rolli ERR Menu, 18.04.2022. Teatritüki stsenaristid on Ott Kilusk ja Toomas Uibo, lavastaja Kaili Viidas. Näitetrupis tegid kaasa Hele Kõrve, Egon Nuter, Veikko Täär, Tiina Tõnis jt."Minul on vari" Eesti lavastuste andmebaasis. Vaadatud 14.07.2023. 

Lavastus osutus esimesel hooajal nii menukaks, et seda mängiti Palmses ka 2023. aasta suvel.Muusikaline lavastus "Minul on vari" tõi kohale sajad suvised teatrisõbrad Kroonika/Delfi, 13.07.2023. Lapseeas Toomas Uibot mängis 2023. aastal Marcus-Kristofer Kaljuraag, vend Märdi rollis oli Auris Allan Leppik.Stella Vaus. Ülimenukas suvelavastus Toomas Uibost jõuab taas rahva ette Postimees/Kultuur, 12.07.2023. Mõlemad laulupoisid on Tartu Poistekoori kasvandikud.Tartu Poistekoori lauljad lavastuses “Minul on vari” Tartu Poistekoori koduleht, 12.07.2022.

Toomas Uibo bänd
Toomas Uibo bänd loodi 2021. aasta suvekontsertide ja 2022. aastal esietendunud teatrilavastuse "Minul on vari" jaoks. Ansambli koosseisu kuuluvad peale Uibo enda Rain Rämmal (klahvpillid), Pent Järve (kitarrid), Hans Kurvits (löökpillid), Kaarel Liiv (basskitarr) ja Allan Järve (flüügelhorn).

Harrastusnäitlejana filmides ja telesarjades
Toomas Uibo on peale peaosa muusikalises noortefilmis "Kevad südames" (1985) mänginud mängufilmis "Rotilõks" (2011, režissöör Andres Puustusmaa) parteikaaslast ja ETV telesarjas "Mustad lesed" (2015, režissöör Andres Puustusmaa) politseinikku. Harrastusnäitlejana on ta teinud episoodilisi rolle muudeski telesarjades.Toomas Uibo filmograafia Eesti Filmi Andmebaasis. Vaadatud 03.12.2023.

Muusikalavastuse "Vihmana ma sajan" autor
Toomas Uibo on 2025. aasta juulis suvelavastusena Palmse mõisa pargis esietendunud muusikalavastuse "Vihmana ma sajan" teksti autor ja muusikaline kujundaja. Laulvate vendade Urbide seni rääkimata loo on lavastanud Andres Puustusmaa, näitlevad-laulavad Hele Kõrve, Raivo E. Tamm, Jan Ehrenberg, Piret Kalda, Priit Volmer, René Soom jt.Lavastus "Vihmana ma sajan" Eesti Lavastuste Andmebaasis. Vaadatud 11.07.2025.Aigi Viira. Galerii | Vendade Urbide loo „Vihmana ma sajan“ esietendus tõi kokku pilgeni täis saali. Leia end piltidelt! Õhtuleht.ee, 10.07.2025.

Töökohad
 1991–1993 Bysnickarna AB, tisler-viimistleja
 1995–2004 OÜ Laueseppe tegevjuht
 2002– AS-i Eesti Esimene Aeronautikaklubi (praegu Nordic Aviation Academy OÜ) lennuinstruktor
 2004–2008 OÜ Kalla Mööbel müügijuht
 2008–2011 Meiren Engineering OÜ tegevjuht ja juhatuse liige
 2012–2017 Nordic Machine Systems OÜ tegevjuht ja juhatuse liige
 2017–2019 AS-i Nordic Aviation Group turundus- ja kommunikatsioonijuht
 2019–2023 Regional Jet OÜ turundus- ja kommunikatsiooniosakonna juhataja
 aprill 2023 – XV Riigikogu liige

Poliitiline tegevus
Toomas Uibo oli aastatel 2009–2017 erakonna Isamaa liige. Novembrist 2018 kuulub ta erakonda Eesti 200Toomas Uibo e-äriregistris. Vaadatud 14.07.2023., 2024. aastal valiti ta ka erakonna juhatusseEesti 200 valis erakonnajuhiks Kristina Kallase ERR Uudised, 31.08.2024..

2021. aastal valiti ta Tallinna linnavolikogu liikmeks.Toomas Uibo liikmesus Tallinna Linnavalitsuse kodulehel. Vaadatud 14.07.2023. 2023. aastal peatati Uibo liikmesus seoses tema valimisega Riigikokku.Eesti 200 vahetas Tallinna volikogus välja kaks liiget ERR Uudised, 07.09.2023.

Ta kandideeris 2023. aasta valimistel Riigikokku, sai valimisringkonnas nr 4 (Harju- (v.a Tallinn) ja Raplamaa) 2420 häält ning osutus valituks. Riigikogus kuulub ta majanduskomisjoniAnne Raiste. Riigikogu komisjonid said esimehe ERR Uudised, 18.04.2023. ja riigieelarve kontrolli erikomisjoniRiigikogu erikomisjonide juhtideks valiti Ligi, Helme ja Reinsalu ERR Uudised, 27.04.2023.. Algul oli ta erakonna Eesti 200 parlamendifraktsiooni aseesimeesEesti 200 parlamendifraktsiooni esimeheks sai Marek Reinaas ERR Uudised, 10.04.2023., septembris 2023 valiti ta sama parlamendifraktsiooni esimeheks.Eesti 200 asendas fraktsiooni juhi kohal Reinaasa Uiboga ERR Uudised, 06.09.2023.

Euroopa Liidu direktiivide ülevõtmise ja uute õigusaktide eelnõude tutvustamise kontekstis on ta esinenud reisijate privaatsusele tähelepanu juhtivate sõnavõttude ja artiklitegaUibo: ametnikud tahavad hakata jälgima nii mere- kui ka maismaareisijaid ERR Uudised, 11.07.2023., mis on elavdanud avalikku diskussiooni selles valdkonnas isikuandmete kogumise vajalikkuse, mõju ja võimaluste teemal.Veiko Kommusaar: inimeste pidevat jälgimist ei hakka toimuma ERR Uudised, 13.07.2023. 2023. aasta novembris osales ta poliitikute debatil "Kas Eesti peaks avama ukse tuumaenergiale?".https://www.err.ee/1609177177/otse-kell-10-kas-eesti-peaks-avama-ukse-tuumaenergiale Otse kell 10: kas Eesti peaks avama ukse tuumaenergiale?] ERR Uudised, 27.11.2023.

Ta kandideeris 2025. aasta kohaliku omavalitsuse volikogude valimistel Pirita linnaosas, kogus 117 häält ning ei osutunud valituks.

Riigikogu segakoor
Juunis 2023 loodi Riigikogu liikmete Kadri Tali ja Toomas Uibo algatusel (mõlemad on erakonnast Eesti 200) laulupidude toetusrühm "Riigikogu koor", mille eesmärk on asutada riigikogu segakoor ja osaleda sellega 2025. aasta üldlaulupeol. Kuna kooris peaks olema vähemalt 24 lauljat, võiksid dirigent Kadri Tali arvates peale riigikogu liikmete nende kooris kaasa lüüa ka riigikogu töötajad ja ministrid.Loora-Elisabet Lomp, Aimar Altosaar. Riigikogu laulupeole ⟩ «Laulukoor on meeldiv tegevus ja loodan, et see meid ühendab!» Postimees.ee, 20.06.2023. (Varem on riigikogu koori asutanud 2004. aastal dirigent Tarmo Leinatamm, siis saadi kokku 25–30-liikmeline koor, mille põhirepertuaari kuulus kolm laulu ja tegevus piirdus peamiselt Eesti Euroopa Liitu astumist tähistavate esinemistega.Tuuli Koch. Riigikogu koor tegi esimese proovi Eesti Päevaleht, 23.04.2004.) Riigikogu esimees Lauri Hussar on sedastanud, et "Riigikogu laulukoor on koht, kus kõik riigikogu liikmed laulavad sama laulu".

Koor esines 3. septembril 2023 ETV saates "Hommik Anuga" lauluga "Julge laul".Lauri Hussar riigikogu segakoorist: meie kindel soov on minna järgmisele laulupeole ERR Menu, 03.09.2023.

Muu liikmesus
 2015–2017 AS-i Nordic Aviation Group nõukogu liige
 Eesti Erapilootide Liidu liige

Tegevus uuenduslike lennundusideede tutvustajana
Vesinikulennundus
Alates 2021. aasta suvest on Toomas Uibo (siis Ffly kommunikatsioonijuhina) selgitanud, mis on vesinikuenergeetika ja vesinikulennundus, ning tutvustanud riigi ja erasektori ühist lennundusteemalist eesmärki: juba 2030. aastal peaks Eestist startima esimene vesiniku jõul lendav reisilennuk. Täiesti uut lennukit selleks Eestis konstrueerima ja ehitama ei hakata, vaid piirdutakse ATR72 tüüpi turbopropellerlennuki ümberehitusega. Kui toona sai ta rääkida alles plaanist, et Nordica tütarfirma Xfly taotleb selleks ka Euroopa Liidu rahastustToomas Uibo: vesinikulennukid on selle kümnendi reaalsus. Kas ka Eestis? Delfi Ärileht, 06.06.2021., siis aasta hiljem (5. juulil 2022) loodi Eestis vesinikumajanduse rajamiseks ühendus Eesti Vesinikuorg (mille asutajaliikmed on Tallinna Sadam, Tallinna Lennujaam, Alexela, Eesti Energia, Tartu linn, Tartu Terminal, Tartu Ülikool, Pärnu vald ja Saaremaa; juhtorganeid toetab tugigrupp, kuhu kuuluvad Xfly, Skeleton Technologies, Stargate Hydrogen, Tallinna Tehnikaülikool, Eesti Lennuakadeemia, TS Laevad, Liwathon, Elmo Rent, HHLA TK, Estiko, Keila linn, Põlva vald, SKYCORP, Tartumaa ja Lääne-Harju vald).Era- ja avaliku sektori partnerid alustavad Eesti Vesinikuoru arendamist Tallinna Lennujaama koduleht, 06.07.2022.

Lennujagamisteenus
Lennunduse asjatundjana on ta 2023. aasta alguses avalikkusele tutvustanud ka ühe Soome ettevõtte uuenduslikku lennujagamisteenuse ideed, mis töötaks Uberi/Bolti sõidujagamisteenuse eeskujul, kuid õhutakso põhimõttel. Ettevõtmise mõte on ühelt poolt vältida ärilennunduses väikelennukite tühilende ning teisalt luua tellitavad lennuühendused paikadesse, kus on küll lennujaam, kuid mitte regulaarseid liinilende. Eesti sihtkohtadest on kaalumisel olnud näiteks Tartu ning sellega seoses ärilennud Helsingi–Tartu ja Tartu–Riia liinil.Jane Saluorg. Soome firma plaanib Tartu ja Helsingi vahel alustada lennukite sõidujagamisteenust ERR Uudised, 31.01.2023.

Toomas Uibo kirjutisi
Toomas Uibol on olnud lennundusteemade tutvustamiseks tehnikaportaalis Accelerista oma rubriigid "Lendamise ABC" (2016–2018) ja "Toomas Uibo lennukool" (2019); sellest tehnikaportaalist võib leida ka tema muid artikleid. Lennundusteemade hulgas on ta käsitlenud näiteks ka väidetavalt lennukiga tekitatavate keemiapilvede vandenõuteooriat.Toomas Uibo. Lendamise ABC: pildid “keemialennukitest” – kas šokeeriv tõde või alatu pettus? Accelerista.com, 18.05.2016.

Valik artikleid
 "Piloot kahe prantslasega: hoovõturajal Peugeot RCZ R ja SOCATA TB9" – Accelerista.com, 22. aprill 2016 
 "Scania R ja S seeria veokid ehk tulevik, see pole ainult lennukite päralt" – Accelerista.com, 3. oktoober 2016
 "Toomas Uibo: Nordica esimene aasta – riiklik lennukompanii sai rattad maast lahti" – Postimees.ee, 10. veebruar 2017
 "Regional Jet plaanib pilootide põuda leevendada oma lennukooliga" – Accelerista.com, 21. september 2019
 Tuumaenergia töögrupp ütles Eesti oma tuumaenergiale «jah»! Kuidas edasi? – Postimees/Arvamus, 4. veebruar 2024
 Toomas Uibo: meie oma tuumaenergia kui neljas taburetijalg Erakonna Eesti 200 koduleht, 6. veebruar 2024
 Lennundusekspert Toomas Uibo: kaptenil on õigus ükskõik milline isik lennu turvalisuse tagamiseks pardalt eemaldada Kroonika/Delfi, 11. märts 2024

Tunnustus
 1981 – Eesti NSV Teatriühingu eripreemia (Väino ja Toomas Uibole Uibo/Runneli "Laulan sõbraks öö ja päeva" lavastuse eest Viljandi Ugalas)Eesti NSV Teatriühingu preemiad parimate loominguliste saavutuste eest Sirp.ee, 2013. 

 Isiklikku 
Tema isa oli näitleja ja lavastaja Väino Uibo, ema on kultuurikorraldaja Riina Uibo ja vend on Märt Uibo. Tema elukaaslane on olnud Liisa Pakosta, neil on tütar Hiie Marie ja poeg Eke Jakob. Praeguse elukaaslasega on tal poeg Hansel.Siiri Rebane. Toomas Uibo peres laulis vanaema isegi süüa keetes Õhtuleht.ee, 04.10.2022.

Rootsis elades õppis ta puidu- ja mööblidisaini kursustel, sestpeale on mööbli disainimine jäänud tema hobiks.Toomas Uibo: Armastus tõi mu Eestisse tagasi Eesti Päevaleht, 13.04.1996.

Tema lemmiktoit on mereannid. Ta mängib harrastajana golfi ja klubis BC Kulp korvpalli.Kairi Prints. Toomas Uibo muutusi ei karda ja risti ette ei löö. Mis on peatse riigimehe suurim toidupahe ja millist jubedust on ta elus maitsenud? Oma Maitse / Delfi, 14.03.2023.

 Viited 

Välislingid
 Vaata koos perega: "Kevad südames" Toomas Uibo peategelasena noortefilmis "Kevad südames" (1985). ERR Menu, 8. aprill 2020
 "Hullumeelne maailm" (Roland Orzabal / Leelo Tungal) Toomas Uibo esituses ETV saates "Hommik Anuga", 13. september 2020
 Toomas Uibo avaldas uue loo "Igavad meist ei saa" Artikkel ja muusikavideo, ERR Menu, 8. jaanuar 2022
 Raadiosaade "Käbi ei kuku... Toomas ja Riina Uibo" ERR Vikerraadio, 8. mai 2022
 Vahur Laiapea. Kõik tuli armastuse juurde – lavastuse "Minul on vari" arvustus ajakirjas Teater. Muusika. Kino, november 2022
 Toomas Uibo: istusin haiglavoodi kõrval ja hoidsin ta käest. Saime mõlemad aru, et need on ühed viimased hetked koos olla Õhtuleht.ee, 24. jaanuar 2024
 Külaline. Toomas Uibo Klassikaraadio saade "Delta", 25. august 2024
 Ulla Länts. Otse Postimehest ⟩ Toomas Uibo: see šokk mis meid pärast õnnetust tabas, on kirjeldamatu Postimees TV, 21. mai 2025
 Vahur Laiapea. Arvustus. Valu osatamine vendade Urbide loos ERR Kultuur, 4. august 2025 

Kategooria:Eesti lauljad
Kategooria:Erakond Eesti 200 poliitikud
Kategooria:XV Riigikogu liikmed
Kategooria:Tallinna linnavolikogu liikmed
Kategooria:Sündinud 1971